**DĖL PRITARIMO PROJEKTO „PANEVĖŽIO RAJONO VADOKLIŲ SENIŪNIJOS PASTATO, ESANČIO RAMYGALOS G. 39, VADOKLIŲ MSTL.,**

**PANEVĖŽIO R., ENERGINIO EFEKTYVUMO DIDINIMAS“ ĮGYVENDINIMUI PAGAL SAVIVALDYBIŲ PASTATŲ FONDO FINANSINĘ PRIEMONĘ**

2022 m. gegužės 5 d. Nr. T-93

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Viešųjų pastatų energinio efektyvumo didinimo programa, patvirtinta Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“ bei atsižvelgdama į AB Šiaulių banko ir UAB Viešųjų investicijų plėtros agentūros kvietimą teikti paraiškas projektų finansavimui gauti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, Savivaldybės taryba nusprendžia:

1. Pritarti parengtam investicijų projektui „Panevėžio rajono Vadoklių seniūnijos pastato, esančio Ramygalos g. 39, Vadoklių mstl., Panevėžio r., energinio efektyvumo didinimas“ (pridedama).

2. Pavesti Panevėžio rajono savivaldybės administracijai:

2.1. vykdyti šio sprendimo 1 punkte nurodyto objekto projektavimo, statybos ir techninės priežiūros užsakovo funkcijas pagal investicijų projekte nurodytą alternatyvą, kuri leistų pasiekti modernizuojamo pastato energinio naudingumo B klasę;

2.2. kreiptis į AB Šiaulių banką dėl galimybės gauti 200 015,00 Eur paskolą Panevėžio rajono savivaldybės nuosavybės teise valdomam pastatui, nurodytam 1 punkte, modernizuoti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“;

2.3. prisidėti Panevėžio rajono savivaldybės biudžeto lėšomis prie 1 punkte nurodyto projekto įgyvendinimo ir padengti tinkamas išlaidas, kurių nepadengia projekto finansavimas, ir visas netinkamas finansuoti, bet projektui įgyvendinti būtinas išlaidas;

2.4. įgalioti Panevėžio rajono savivaldybės administracijos direktorių pasirašyti visus su šio projekto įgyvendinimu susijusius dokumentus.

3. Pripažinti netekusiu galios Panevėžio rajono savivaldybės tarybos 2020 m. lapkričio 5 d. sprendimą Nr. T-251 „Dėl pritarimo projekto „Panevėžio rajono Vadoklių seniūnijos pastato, esančio Ramygalos g. 39, Vadoklių mstl., Panevėžio r., energetinio efektyvumo didinimas“ įgyvendinimui pagal Savivaldybių pastatų fondo finansinę priemonę“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Povilas Žagunis